wickkiey/tamil-wikipedia-markdown huggingface dataset:
# டைகுரோகுளோசிடே


**டைகுரோகுளோசிடே** (*Dicroglossidae*) எனும் தவளை குடும்பம் ஆசியா மற்றும் ஆப்பிரிக்காவின் வெப்பமண்டல மற்றும் மிதவெப்ப மண்டல பகுதிகளில் காணப்படுகிறது. பெரும்பாலான பேரினங்களும் சிற்றினங்களும் ஆசியாவில் காணப்படுகின்றன. இக்குடும்பத்தின் தவளைகள் **முட்கரண்டி-நாக்கு தவளைகள்** என அறியப்படுகின்றன.  

## துணை குடும்பங்கள் மற்றும் பேரினங்கள்
இரண்டு துணைக் குடும்பங்கள், மூலத்தைப் பொறுத்து 13-15 பேரினங்களுடன் 213 சிற்றினங்களைக் கொண்டு வகைப்படுத்தப்பட்டுள்ளன.  

**ஊசிடோசைஜினே** <small>பே யி மற்றும் ஹூவாங், 1990-</small>இரண்டு பேரினங்களில் 16 சிற்றினங்கள்:  

- *இங்ஜெனெரானா* <small>துபாயிசு, 1987</small> (நான்கு சிற்றினங்கள்)
- *ஆக்சிடோசிகா* <small>குகல் மற்றும் வான் ஹாசெல்ட், 1822</small> (12 சிற்றினங்கள்)

## இனஉறவுமுறை
பைரான் மற்றும் வையென்சு (2011) டைகுரோகுளோசிடேவினை பின்வருமாறு உறவு முறைகளைப் பிரிக்கின்றனர். டைகுரோகுளோசிடே ரனிசாலிடேவின் சகோதர குழுவாகும்.
# சிபுத்து நீரிணை


**சிபுத்து நீரிணை** (ஆங்கிலம்: *Sibutu Strait* அல்லது Sibutu Passage; மலாய் மொழி: *Selat Sibutu*; பிலிப்பினோ மொழி: *Kipot ng Sibutu*) என்பது போர்னியோ தீவை சுலு தீவுக்கூட்டத்தில் *(Sulu Archipelago)* இருந்து பிரிக்கும் ஒரு நீரிணையாகும்.  

இந்தச் சிபுத்து நீரிணை, சுலு கடலை, சுலவேசி கடலுடன் இணைக்கிறது. சுலவேசி கடல் பசிபிக் கடலுடன் இணைகிறது. சுலு கடல் *(Sulu Sea)* பிலிப்பைன்ஸ் நாட்டின் தென்மேற்குப் பகுதியில் உள்ள நீர்ப்பகுதி ஆகும். இதன் தென்மேற்கில் போர்னியோவும் வடகிழக்கில் விசயன் தீவுகளும் உள்ளன.  

## சிபுத்து தீவு

சிபுத்து நீரிணையின் கடற்கரைப் பகுதியில் சிபுத்து தீவு உள்ளது. இது மலேசியாவின் சபா கடற்கரையில் இருந்து கிழக்கே சுமார் 14 கிலோமீட்டர் (8.7 மைல்) தொலைவில் அமைந்துள்ளது.  

சிபுத்து தீவு 109 சதுர கிலோமீட்டர் (42 சதுர மைல்) பரப்பளவைக் கொண்டுள்ளது. இயற்கைப் பாதுகாப்பிற்கான முக்கியத் தளமாக விளங்குகிறது.
# இலூசி லியு



**இலூசி லியு** (பிறப்பு: திசம்பர் 2, 1968) என்பவர் அமெரிக்க நாட்டு நடிகை, திரைப்படத் தயாரிப்பாளர், இயக்குநர் மற்றும் கலைஞர் ஆவார். இவர் 1990 ஆம் ஆண்டு முதல் பேய்பாக் (1990), ஷாங்காய் நூன் (2000), சிகாகோ (2002), கில் பில்: வால்யூம் 1 (2003), லக்கி நம்பர் லெவன் (2006), போன்ற பல திரைப்படங்களில் நடித்ததன் மூலம் மிகவும் அறியப்படும் நடிகை ஆனார். அத்துடன் இவர் குங் பூ பாண்டா உரிமையில் (2008-2016) மாஸ்டர் வைப்பர் மற்றும் டிங்கர் பெல் தொடரில் (2008-2014) சில்வர்மிஸ்ட்டிற்காக குரல் நடிப்பை வழங்கியுள்ளார். இவர் 2022 ஆம் ஆண்டில் டிசி நீட்டிக்கப்பட்ட பிரபஞ்சப் திரைப்படமான ஷசாம்! பியூரி ஒப் தி காட்சு என்ற படத்தில் நடித்துள்ளார்.  

## ஆரம்ப கால வாழ்க்கை
லியு டிசம்பர் 2, 1968 அன்று நியூயார்க்கில் உள்ள குயின்ஸில் உள்ள ஜாக்சன் ஹைட்ஸ் என்ற இடத்தில் சிசிலியா மற்றும் டாம் லியு ஆகியோருக்கு மூன்று குழந்தைகளில் அவர் இளையவராக பிறந்தார். உயர்நிலைப் பள்ளியில், அவர் அலெக்சிஸ் என்ற நடுத்தர பெயரை சூட்டிக்கொண்டார். இவரின் பெற்றோர் பெய்ஜிங் மற்றும் ஷாங்காயிலிருந்து குடிபெயர்ந்தவர்கள். இவருக்கு ஜான் என்ற ஒரு மூத்த சகோதரரும் ஜென்னி என்ற ஒரு அக்காவும் உண்டு.
# ஓலு துணை வலயம்



**ஓலு துணை வலயம்** என்பது 2009 முதல் நிலவுகையிலுள்ள வடக்கு ஒசுத்திரோபொத்தினியாவின் துணைப்பிரிவும், பின்லாந்தின் துணை வலயங்களில் ஒன்றுமாகும்.  

## நகராட்சிகள்

- ஐலுவோடோ
- கெம்பலே
- லிமிங்கா
- லுமியோக்கி
- முகோசு
- **ஓலு**
- துர்னாவா

## அரசியல்
2018 பின்லாந்துக் குடியரசுத் தலைவர் தேர்தலின் முடிவுகள்:  

- சௌலி நீனிசுட்டோ 57.4%
- பெக்கா ஆவிசுட்டோ 12.4%
- பாவோ வௌருனென் 9.4%
- மத்தி வன்கானென் 6.9%
- லோரா உகுட்டசாரி 6.8%
- மெர்யா குல்லோனென் 4.5%
- தூலா ஆடைனென் 2.1%
- நீல்சு தோர்வால்ட்சு 0.6%
# இராகம் தேடும் பல்லவி


**இராகம் தேடும் பல்லவி** (*Raagam Thedum Pallavi* 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. ராஜேந்தரின் கதை, திரைக்கதை, வசனம், பாடல்கள், இசை, இயக்கத்தில் வெளியான இப்படத்தில் ராஜீவ், சங்கர், ராம்ஜி, அனு ஆகியோர் முக்கியக் கதாபாத்திரத்தில் நடித்திருந்தனர்.  

## நடிகர்கள்
- ராஜீவ்
- சங்கர்
- ராம்ஜி (அறிமுகம்)
- அனு (அறிமுகம்)
- வெண்ணிற ஆடை மூர்த்தி
- கல்லாப்பெட்டி சிங்காரம்
- கே. கே. சௌந்தர்
- காஜா ஷெரீப்
- தஞ்சை ஜான்சன்
- மாஸ்டர் செந்தில்
- காந்திமதி
- வி. கே. பத்மினி
- குமாரி இந்திரா
- பேபி சாந்தி
- காக்கிநாடா சியாமளா
- மாயா
- சுமங்கலி
- சூரியா
- பத்மா
- ஜோதிலட்சுமி - (நடனம்)
- ஜெயமாலினி - (நடனம்)
- சில்க் ஸ்மிதா - (நடனம்)

## பாடல்கள்
இத்திரைப்படத்தில் டி. ராஜேந்தர் பாடல்களை இயற்றி இசையமைத்தார்.  
**-

! எண்
! பாடல்
! பாடகர்(கள்)
! பாடலாசிரியர்
! நீளம்**

| 1 | மூங்கிலிலே பாட்டிசைக்கும் | எஸ். பி. பாலசுப்பிரமணியம் | டி.ராஜேந்தர் | 04:47 |
| --- | --- | --- | --- | --- |
| 2 | நான் அழுததுமில்லை | எஸ். ஜானகி | 04:33 |  |
| 3 | நான் ஆத்தாங்கரை போனே | எஸ். ஜானகி | 04:23 |  |
| 4 | அந்த கானாங்கத்த | வாணி ஜெயராம், பி. ௭ஸ். சசிரேகா | 05:00 |  |
| 5 | ரொம்ப நாளாக ஆச | எஸ். பி. பாலசுப்பிரமணியம் | 04:51 |  |
| 6 | ஆழ் கடலில் தத்தளித்து | எஸ். பி. பாலசுப்பிரமணியம் | 04:15 | } |
# மலேசியா-சிங்கப்பூர் தரைப்பாலம்



**மலேசியா-சிங்கப்பூர் தரைப்பாலம்** (ஆங்கிலம்: *Johor–Singapore Causeway*; மலாய் மொழி: *Tambak Johor–Singapura*; சீனம்: *新柔长堤*) என்பது மலேசியா, ஜொகூர் மாநிலத்தில், ஜொகூர் பாரு மாநகரத்தையும் சிங்கப்பூர் உட்லேண்ட்ஸ் பகுதியையும் இணைக்கும் தரைப்பாலம் ஆகும்.  

இந்தத் தரைப் பாலம், 1.056-கிலோமீட்டர் (0.66 மைல்) நீளம் கொண்டது. ஒருங்கிணைந்த தொடர்வண்டி; வாகனங்களின் பாதைப் பாலமாகவும் திகழ்கின்றது. இதைச் சுருக்கமாக ‘சிங்கப்பூர் காஸ்வே’ என பொதுமக்கள் அழைப்பது வழக்கம்.  

## பொது

வரலாற்று ரீதியாக, 1998-ஆம் ஆண்டில் துவாஸ் இரண்டாவது இணைப்புப் பாலம் *(Tuas Second Link)* திறக்கப்படும் வரை இரு நாடுகளுக்கும் இடையிலான ஒரே நில இணைப்பு இதுவாகத்தான் இருந்தது.  

சிங்கப்பூரின் உட்லேண்ட்ஸ் சோதனைச் சாவடிக்கும்; ஜொகூர் பாரு சுல்தான் இஸ்கந்தர் கட்டிட்டத்தில் இருக்கும் சோதனைச் சாவடிக்கும்; இடையிலான தூரம் ஏறக்குறைய 2.4 கி.மீ. (1.5 மைல்) ஆகும்.  

### நீர்க் குழாய்ப் பாதை

இந்தத் தரைப் பாலத்தின் வழியாகச் சிங்கப்பூருக்குச் சுத்திகரிக்கப்படாத தண்ணீர் அனுப்பப் படுகிறது. சிங்கப்பூரில் சுத்திகரிக்கப்படும் நீர் மீண்டும் மலேசியாவிற்குத் திருப்பி அனுப்பப்படுகிறது. அதன் மூலம், இரு நாடுகளுக்கும் இடையே நீர்க் குழாய்ப் பாதையாகவும் இந்தத் தரைப்பாலம் செயல்படுகிறது.  

உலகில் பரபரப்பாகப் பயன்படுத்தப்படும் எல்லைக் கடப்பு பாலங்களில் இந்த மலேசியா-சிங்கப்பூர் தரைப்பாலமும் ஒன்றாகும், தினசரி 350,000 பயணிகள் இந்தப் பாலத்தைப் பயன்படுத்துகிறார்கள்.  

### சிங்கப்பூரில் பணிபுரியும் மலேசியக் குடிமக்கள்

இந்தப் பயணிகளில் பெரும்பாலோர் சிங்கப்பூரில் பணிபுரியும் மலேசியக் குடிமக்கள். அத்துடன் கல்வி கற்கும் மாணவர்களும் அதிக அளவில் இந்தப் பாலத்தைப் பயன்படுத்துகிறார்கள்.  

மலேசிய ரிங்கிட்டை விட சிங்கப்பூரின் டாலருக்கு நாணய வலிமை சற்றே அதிகம். அதன் காரணமாக வேலை வாய்ப்புகளைத் தேடி மலேசியர்கள் பலர் சிங்கப்பூருக்குச் செல்கின்றனர்.  

குடிவரவு அதிகாரிகளினால் இரு நாட்டு எல்லைகளும் கண்காணிக்கப் படுகின்றன. மலேசியாவில் ஒருங்கிணைந்த தெற்கு நுழைவாயில் சோதனைச் சாவடி *(Southern Integrated Gateway (Malaysia);* சிங்கப்பூரில் உட்லண்ட்ஸ் சோதனைச் சாவடி *(Woodlands Checkpoint (Singapore);* ஆகிய இரு சோதனைச் சாவடிகள்.  

## வரலாறு
### கட்டுமானம்

## மேற்கோள் நூல்
-
# ஈரெத்தில் பீனைல்மலோனேட்டு



**ஈரெத்தில் பீனைல்மலோனேட்டு** (*Diethyl phenylmalonate*) என்பது C<sub>7</sub>H<sub>12</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பீனோபார்பிட்டால் போன்ற மிதமான முதல் நீண்ட நாள் பயன்பாட்டு பார்பிட்டுரேட்டுகளை தொகுப்பு முறையில் தயாரிக்க அரோமாட்டிக் மலோனிக் எசுத்தரான ஈரெத்தில் பீனைல்மலோனேட்டு பயன்படுகிறது.  
## தயாரிப்பு
மலோனிக் எசுதர் தொகுப்பு வினை மூலம் பெறப்படும் மற்ற மலோனிக் எசுதர்களைப் போலல்லாமல், ஈரெத்தில் பீனைல்மலோனேட்டை பொதுவாக மறைமுகமாக ஈரெத்தில் ஆக்சலேட்டு மற்றும் எத்தில் பீனைல்லாக்டேட்டு ஆகியவற்றின் கிளெய்சன் ஒடுக்கவினையும் அதைத் தொடர்ந்து கார்பன் ஓராக்சைடு நீக்கவினையும் நிகழ்த்தி பெறப்படுகிறது. அரைல் ஆலைடுகள் ஆல்கைல் ஆலைடுகளைவிட ஒப்பீட்டளவில் பலவீனமான மின்னணு கவரிகள் என்பதால் இந்த மறைமுக முறையே பெரும்பாலும் பயன்படுத்தப்படுகிறது. எவ்வாறாயினும், இந்த சிரமத்தை சமாளிக்க சீசியம் கார்பனேட்டு மற்றும் தாமிர(I) அயோடைடு ஆகியவற்றைப் பயன்படுத்தும் முறைகள் உருவாக்கப்பட்டுள்ளன.
# அல்வானைட்டு


**அல்வானைட்டு** (*Alvanite*) என்பது (Zn,Ni)Al(VO)(OH)·2HO என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அனைத்துலக கனிமவியம் சங்கம் ஏ.எல்.வி. என்ற குறியீட்டால் இக்கனிமத்தை அடையாளப்படுத்துகிறது. துத்தநாக நிக்கல் அலுமினியம் வனேடேட்டு கனிமமான இது தெற்கு கசக்கசுத்தான் நாட்டின் கரட்டாவ் மலைகளில் கண்டுபிடிக்கப்பட்டது.
# பனி மற்றும் பனிச்சரிவு ஆய்வு நிறுவனம்

**பனி மற்றும் பனிச்சரிவு ஆய்வு நிறுவனம்** (*Snow and Avalanche Study Establishment*) என்பது இந்தியாவைச் சேர்ந்த இந்தியப் பாதுகாப்பு ஆராய்ச்சி மற்றும் மேம்பாட்டு அமைப்பின் ஓர் ஆய்வகமாகும். இமாச்சலப் பிரதேசத்தின் மணாலிக்கு அருகில் அமைந்துள்ள இம்மையத்தின் முதன்மைப் பணியானது, பனிச்சரிவு மற்றும் பனிச்சரிவுகள் துறையில் பனிச்சரிவு கட்டுப்பாட்டு நடவடிக்கைகள் மற்றும் முன்னறிவிப்புகளை இந்திய ஆயுதப் படைகளுக்கு வழங்குவதற்கான ஆராய்ச்சி ஆகும். 2020 ஆம் ஆண்டில் பாதுகாப்பு நிலப்பரப்பு ஆராய்ச்சி ஆய்வகம் பனி மற்றும் பனிச்சரிவு ஆய்வு நிறுவனத்துடன் இணைக்கப்பட்டு இராணுவ புவி தகவலியல் ஆராய்ச்சி நிறுவனம் எனப் பெயர் மாற்றப்பட்டது.  
## இவற்றையும் காண்க
- பாதுகாப்பு ஆராய்ச்சி மற்றும் வளர்ச்சி அமைப்பு
- இந்துஸ்தான் ஏரோனாடிக்ஸ் லிமிட்டெட்
# குப்பாம்பிகா

**குப்பாம்பிகா** (*Kuppambika*) இந்தியாவைச் சேர்ந்த ஒரு தெலுங்கு மொழிக் கவிஞர் ஆவார்.Kuppambika தெலுங்கில் இரங்கநாத இராமாயணத்தை எழுதிய மன்னரும் கவிஞருமான கோனா புத்தா ரெட்டி இவருடைய தந்தையாவார். கோனா கன்னா ரெட்டியின் தங்கையாகவும் மலியாள குண்டா தண்டதீசுடுவின் மனைவியாகவும் குப்பாம்பிகா அறியப்படுகிறார்.  

கணவர் இறந்த பிறகு, குப்பாம்பிகா புத்தபுரத்தில் குண்டேசுவராலயம் என்ற சிவன் கோவிலைக் கட்டினார். 13 ஆம் நூற்றாண்டில் புத்தபுரம் கல்வெட்டுகளை வெளியிட்டார். கல்வெட்டுகள் இவரை முதல் தெலுங்குக் கவிஞர் என்று சித்தரிக்கின்றன. பிரபலமான கவிஞரான அய்யலராசூ ராமபத்ருடு என்பவர் மக்கள் முன்னிலையில் குப்பாம்பிகாவின் கவிதைகளை வாசித்தார். மன்னர் கிருட்டிண தேவராயருக்கு முன்பாகவும் இவரது கவிதைகளை வாசித்துள்ளதாக அறியப்படுகிறது.  

பதின்ம வயதிற்கு மாறிய ஒரு பெண்ணின் உணர்வுகளை விவரிக்கும் குப்பாம்பிகா எழுதிய  

వనజాతాంబకుడేయు సాయకములన్ వర్జింపగా రాదు, నూ  
తన బాల్యాధిక యౌవనంబు మదికిన్ ధైర్యంబు రానీయద  
త్యనురక్తిన్ మిముబోంట్లకున్ దెలుప నాహా! సిగ్గుమైకోదు పా  
వన వంశంబు స్వతంత్రమీయదు చెలీ! వాంఛల్ తుదల్ముట్టునే  

என்ற தெலுங்கு இலக்கிய கவிதையை தனது இசைப்பாடல்களில் பயன்படுத்தியாக அய்யலராசூ ராமபத்ருடு குறிப்பிட்டுள்ளார்.
# சௌரா சந்தை

**சௌரா சந்தை (*Chaura Bazaar*)** இந்தியாவின் பஞ்சாப் மாநிலம் லூதியானா நகரில் உள்ள ஒரு முக்கிய மற்றும் பழைய சந்தையாகும். இது லூதியானாவின் வணிக மையம் போன்று இயங்குகிறது.  

## வரலாறு
சௌரா சந்தை 19 ஆம் நூற்றாண்டின் பழைய சந்தையாகும். சௌரா சந்தை தெருக்களில் சில பழைய கட்டிடங்கள் இன்னும் உள்ளன. லூதியானாவில் சட்லெச்சு ஆற்றின் கரையில் இச்சந்தை நிறுவப்பட்டது. "சௌரா சந்தை " என்றால் 'பரந்த சந்தை' என்று பொருளாகும். முந்தைய நாட்களில், சந்தையின் தெருக்கள் அகலமாக காணப்பட்டன. எனவே இந்த பரந்த தெருக்களில் இருந்ததால் இதன் பெயர் சௌரா சந்தை என்றானது. ஆனால் 21 ஆம் நூற்றாண்டில் மக்கள்தொகை பெருக்கத்தால் தெருக்கள் மிகவும் குறுகலானவையாக மாறிவிட்டன. பகலில் வேகமாக தெருக்களை கடந்து செல்லமுடியாமல் மக்கள் கூட்டம் அலைமோதுகிறது. குத்துச்சண்டை நாள் போலவே ஒவ்வொரு ஞாயிற்றுக்கிழமையும் நெரிசல் மிகுந்த ஒரு சிறப்பு நாளாக அமைகிறது. திங்கட்கிழமை பெரும்பாலும் சந்தைக்கு விடுமுறையாகும். லூதியானாவில் ஒரு பழமொழி உள்ளது. அதாவது ஒரு பொருள் எங்கும் கிடைக்கவில்லை என்றால் அது சௌரா சந்தையில் இருந்து மட்டுமே கிடைக்கும் என்பது அப்பழமொழியாகும். பழைய லூதியானா நகரம் சௌரா சந்தை, தாரேசி, புரானா சந்தை மற்றும் காசு மண்டி ஆகியவற்றை உள்ளடக்கியதாகும். முன்பு மக்கள் காசு மண்டியில் புல் விற்று வந்தனர். இன்று அது சற்று வெளிப்புறத்தில் நிகழ்கிறது. அந்த நேரத்தில் புல் ஒரு முக்கியமான பயன்படு பொருளாக இருந்தது, ஏனெனில் பெரும்பாலான போக்குவரத்து குதிரை வண்டிகள் மூலம் மேற்கொள்ளப்பட்டது. குதிரைகளுக்கு புல் மட்டுமே உணவாகவும் வழங்கப்பட்டது.
# அக்பர் அலி



**அக்பர் அலி** (*Akbar Ali*) இந்தியாவின் கர்நாடக மாநிலத்தைச் சேர்ந்த ஓர் எழுத்தாளர் ஆவார். கன்னட மொழிக் கவிஞரான இவர் 1925 ஆம் ஆம் ஆண்டு மார்ச்சு மாதம் 3 ஆம் தேதியன்று பிறந்தார்.  
## வாழ்க்கைக் குறிப்பு
பெல்காம் மாவட்டத்தின் கானாபூர் வட்டம் உல்லகாத்தி கிராமத்தில் அமீர்பி மற்றும் அப்பா சாகிப் தம்பதியருக்கு மகனாக அக்பர் அலி பிறந்தார்.  
## இறப்பு
2016 ஆம் ஆண்டு பிப்ரவரி மாதம் 21 ஆம் தேதியன்று குவெம்புநகரில் உள்ள தனது இல்லத்தில் தைராய்டு புற்றுநோயால் அக்பர் அலி இறந்தார். இவருக்கு மூன்று மகன்கள் மற்றும் மூன்று மகள்கள் உள்ளனர்.
# காளிதாசு குப்தா ரிசா



**காளிதாசு குப்தா ரிசா** (*Kalidas Gupta Riza*) இந்தியாவைச் சேர்ந்த ஓர் எழுத்தாளர் ஆவார். உருது மொழிக் கவிஞர் மிர்சா காலிப்பின் எழுத்துக்களின் மீது அதிகாரம் பெற்றவராகவும் இவர் அறியப்படுகிறார். மிர்சா காலிப் பற்றிய பல புத்தகங்களை குப்தா ரிசா எழுதியுள்ளார். இதற்காக 1987 ஆம் ஆண்டு காலிப் விருதையும் பெற்றார். இந்திய அரசாங்கம் 2001 ஆம் ஆண்டு நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கி கௌரவித்தது. 1995 ஆம் ஆண்டு காளிதாசு குப்தா ரிசா வெளியிட்ட காலிபின் திவான் திவான்-இ-ராசா என்ற பதிப்பு காலிபின் உருது கவிதையின் மிகவும் விரிவான மற்றும் காலவரிசைப்படி அமைந்த சரியான பதிப்பாகும். இம்தியாசு அலியின் 1958 ஆம் ஆண்டு பதிப்பான அர்சிக்கு மாற்றாக இது அமைந்தது.
# தாருல் அமான் விளையாட்டரங்கம்


**தாருல் அமான் விளையாட்டரங்கம்** (*Darul Aman Stadium*) மலேசியாவின் கெடா மாநிலத்தில் அமைந்துள்ள அனைவருக்கும் இடமளிக்கும் ஒரு பல்நோக்கு விளையாட்டரங்கம் ஆகும். அரங்கம் தற்போது பெரும்பாலும் கால்பந்து போட்டிகளுக்கு பயன்படுத்தப்படுகிறது. 1962 ஆம் ஆண்டு கெடா சுல்தானால் இந்த மைதானம் அதிகாரப்பூர்வமாக திறக்கப்பட்டது. அப்போது நடைபெற்ற தென் கொரியாவிற்கு எதிரான போட்டியில் மலாயா 1-0 என்ற புள்ளிகள் கணக்கில் வெற்றி பெற்றது. 1997 ஆம் ஆண்டு விளையாட்டரங்கம் விரிவாக்கத்திற்குப் பிறகு 32,387 இருக்கைகளைக் கொண்டுள்ளது. 1997 ஆண்டு நடைபெற்ற உலக இளைஞர் வெற்றியாளர் போட்டிக்கான விளையாட்டரங்குகளில் இதுவும் ஒன்றாகும். இது கெடா தாருல் அமான் கால்பந்து அணியின் அதிகாரப்பூர்வ விளையாட்டு அரங்கமாகும்.
# க. ந. இராமச்சந்திரன்


**க. ந. இராமச்சந்திரன்** (*K. N. Ramachandran*)(பிறப்பு மார்ச் 4, 1930) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் ஆண்டிமடம் சட்டமன்றத் தொகுதியிலிருந்து 1967-ஆம் ஆண்டு நடைபெற்ற தேர்தலில் தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.  

மாநில சட்டமன்றத்திற்குத் தேர்ந்தெடுக்கப்படுவதற்கு முன்பு, இவர் அரசுக் கல்லூரிகளில் பேராசிரியராகவும் ஆய்வாளராகவும் பணியாற்றினார். இவர் பேராசிரியராக இருந்த காலத்தில், தேசிய மாணவர் படையில் படைத்தலைவராக இருந்தார். சென்னை பச்சையப்பன் கல்லூரியில் தமிழில் பட்டம் பெற்றார். இவரது நெருங்கிய நண்பரும் வகுப்புத் தோழருமான முரசொலி மாறன் முன்னாள் நாடாளுமன்ற உறுப்பினரும், இந்திய அரசின் தொழில் மற்றும் வர்த்தக அமைச்சருமானவர் ஆவார். கல்லூரியில் இராமச்சந்திரனின் சமகாலத்தவர்களாக நாஞ்சில் கி. மனோகரன் மற்றும் மருத்துவர் சொக்கலிங்கம் இருந்தனர். முன்னாள் நிதியமைச்சர் க. அன்பழகன் இவருடன் பேராசிரியராகப் பணியாற்றியவர்.  

இராமச்சந்திரன் இரண்டு புத்தகங்களை எழுதியுள்ளார். இவை 1960களின் பிற்பகுதியிலும் 1970களின் முற்பகுதியிலும் தமிழ்நாடு முழுவதும் உள்ள உயர்நிலைப் பள்ளிகளில் விரிவுபடுத்தப்படாத புத்தகங்களாக அறிஞர் அண்ணா மற்றும் தந்தை பெரியார் பற்றியவையாகும்.
# புகாசிரோ அணை


**புகாசிரோ அணை** (*Fukashiro Dam*) சப்பான் நாட்டின் இயமனாசி மாகாணத்தில் சகாமி நதி அமைப்பில் கட்டப்பட்டுள்ள ஓர் ஈர்ப்பு வகை அணையாகும். அட்சுகி நகருக்கு வடக்கே 11 கிமீ (7 மைல்) தொலைவில் புகாசிரோ அணை அமைந்துள்ளது. வெள்ளக் கட்டுப்பாடும் நீர் வழங்கலும் இந்த அணை கட்டுவதற்கான நோக்கங்களாகும். அணைக்கான திட்டங்கள் 1978 ஆம் ஆண்டில் வரையப்பட்டன. 1996 ஆம் ஆண்டில் திசை திருப்பும் நோக்கத்திற்கான சுரங்கங்களின் கட்டுமானம் தொடங்கியது. அணை 2001 ஆம் ஆண்டில் அதன் உயரத்தை எட்டியது. 2003 ஆம் ஆண்டு முதல் நீர்த்தேக்கம் நிரம்பத் தொடங்கியது. 87 மீ (285 அடி) உயரமும், 164 மீ (538 அடி) நீளமும் கொண்ட அணை 2004 ஆம் ஆண்டில் முழுவதுமாக கட்டி முடிக்கப்பட்டது. அணையின் பிரதான கசிவுப்பாதையானது வினாடிக்கு 790 கனமீட்டர் (27,899 கன அடி/நொடி) வெளியேற்ற திறன் கொண்ட ஐந்து உபரிநீர் திறப்புகளைக் கொண்டுள்ளது. கூடுதல் வெளியேற்றங்களைக் கையாள அணையின் துவாரத்தில் கூடுதல் திறப்புகளும் உள்ளன.
# 2022 சகாங்கிர்புரி வன்முறை

**2022 சகாங்கிர்புரி வன்முறை** (*2022 Jahangirpuri violence*) இந்தியாவின் வடக்கு தில்லி பகுதியிலுள்ள சகாங்கிர்புரியில் 2022 ஆம் ஆண்டு ஏப்ரல் மாதம் 17 ஆம் நாளன்று நடந்தது. அனுமன் செயந்தி நாளன்று இந்துக்கள் நடத்திய ஊர்வலத்தில் இந்துக்களுக்கும் முசுலிம்களுக்கும் இடையில் வகுப்புவாத மோதல் வெடித்தது. ஊர்வலத்தில் பங்கேற்றோர் மீது மற்றொரு தரப்பினர் கல்வீச்சில் ஈடுபட்டதால் கலவரம் ஏற்பட்டது. பல வாகனங்கள் மர்மநபர்களால் அடித்து நொறுக்கப்பட்டன. கலவரத்தின் போது பாதுகாப்பிற்கு வந்த காவலர்கள் உள்பட பலர் காயமடைந்தனர். வன்முறை சம்பவம் தொடர்பாக விசாரணை நடத்த தனிக்குழு அமைக்கப்பட்டுள்ளது. இதுவரை 14 பேர் கைது செய்யப்பட்டுள்ளனர்.  

பிரதான குற்றவாளியான அன்சார் மற்றும் சிலருடன் சேர்ந்து இந்துக்களுடன் வாக்குவாதத்தில் ஈடுபட்டதால் மோதல் தொடங்கியது என்று காவல் துறையின் செய்திக் குறிப்பு அறிவித்துள்ளது. இந்த வாக்குவாதம் இரு குழுக்களுக்கு இடையேயான வன்முறை மோதலாக உருவானது என்றும் இரு தரப்பினரும் ஒருவர் மீது ஒருவர் கற்களை வீசிக்கொண்டு, வாகனங்கள் மற்றும் பிற சொத்துக்களை சேதப்படுத்தினர் என்றும் அக்குறிப்பு மேலும் தெரிவிக்கிறது.
# மனோஜ் பாண்டே



**ஜெனரல் மனோஜ் பாண்டே** (General **Manoj Chandrashekhar Pande**) (பிறப்பு:6 மே 1962) PVSM, AVSM, மனோஜ் முகுந்த் நரவானே பணி ஓய்வுக்குப் பின்னர் இவர் 30 ஏப்ரல் 2022 அன்று பிற்பகலில் இந்திய தரைப்படைத் தலைவராக பதவியேற்றார். இந்தியத் தரைப்படையின் பொறியாளர்கள் பிரிவிலிருந்து, இந்திய இராணுவத் தலைமைத் தளபதியாக தேர்ந்தெடுக்கப்படும் முதல் நபர் இவராவர். முன்ன்ர் இவர் இந்தியத் தரைப்படையின் துணைத் தலைவராக 1 பிப்ரவரி 2022 முதல் செயலாற்றினார்.  

நாக்பூர் நகரத்தில் பிறந்த மனோஜ் பாண்டே தேசிய பாதுகாப்பு கல்லூரி மற்றும் இந்திய தேசிய இராணுவக் கல்லூரியில் பயின்றவர். 1982ஆம் ஆண்டில் தற்போது பொறியாளர் படையணி அழைக்கப்படும் பாம்பே இஞ்சினியர்ஸ் குரூப் படைப்பிரிவில் செகன்ட் லெப்டிணன்ட் பதவியில் சேர்ந்தார்.  

2020ஆம் ஆண்டு ஏப்ரல் மாதம் இவர் அந்தமான் நிகோபார் படைப்பிரிவின் தலைமை கட்டளைத் தளபதி ஆக நியமிக்கப்பட்டார். ஓராண்டுக்குப் பிறகு கிழக்கு பிராந்திய தலைமை கட்டளைத் தளபதியாக பணியாற்றிய இவர் 2022ஆம் ஆண்டு சனவரி மாதம் இராணுவத்தின் துணைத் தளபதியாக நியமிக்கப்பட்டார்
# கடச்சிரா அருள்மிகு திருக்கபாலம் சிவன் கோவில்



**கடச்சிரா திருக்கபாலம் சிவன் கோவில்**, இந்தியாவின் கேரள மாநிலத்தின் கண்ணூர் மாவட்டத்தில் பெரளசேரியில், அஞ்சரகண்டி ஆற்றின் கரையில் அமைந்துள்ள சிவன் கோவிலாகும்.  

## கோவில்
இது ஒரு பழமையான இந்து சமயக் கோவிலாகும். இந்த ஆலயம் தட்சிணாமூர்த்தியின் உறைவிடம் ஆகும். சிவபெருமானின் அம்சமாகக் கருதப்படும் தட்சிணாமூர்த்தி அனைத்து வகையான அறிவுக்கும் குரு ஆவார். இக்கோவிலில், ஒன்றுக்கொன்று அருகருகே, இரண்டு கிழக்கு நோக்கிய சன்னதிகள் உள்ளன. கோவிலின் தென்புறமுள்ள சன்னதியில் அருள்மிகு திருக்கபாலேச்வரர் (சிவன்) குடிகொண்டுள்ளார். வடபுறம் உள்ள சன்னதியில் சிவபெருமான் யோகவடிவில் காட்சி தருகிறார்.  

## வரலாறு
நாட்டுப்புறக் கதைகளின்படி, பரசுராம முனிவர் இச்சிலையை நிறுவியதாகக் கருதப்படுகிறது. கேரளாவில் உள்ள 108 புகழ்பெற்ற சிவன் கோவில்களில் இதுவும் ஒன்று. 108 சிவாலயங்களுள் குறிப்பிடப்படும் மூன்று திருக்கபாலீஸ்வரம் கோவில்களில் இதுவும் ஒன்று. மற்ற இரண்டு சிவன் கோவில்கள் பத்தனம்திட்டா மாவட்டத்தில் உள்ள நிரணம் (நிரணம் திருக்கபாலீஸ்வரம் தட்சிணாமூர்த்தி கோவில்) மற்றும் கோழிக்கோடு மாவட்டத்தில் நாதாபுரம் (நாதபுரம் இரிங்கன்னூர் சிவன் கோவில்) ஆகியனவாகும்.  

## அமைவிடம்
கண்ணூர் - கூத்துபரம்பா மாநில நெடுஞ்சாலையில், பேரளச்சேரி சந்திப்புக்கு அருகில் உள்ள கடச்சிராவில் இக்கோவில் அமைந்துள்ளது.
# பி. எல். சந்தோஷ்



**பொம்மரபெட்டு லெட்சுமிஜெனார்தன சந்தோஷ்** (**Bommarabettu Laxmijanardhana Santhosh**) கர்நாடகா மாநில அரசியல்வாதியான இவர் 15 சூலை 2019 முதல் பாரதிய ஜனதா கட்சியின் தற்போதைய அமைப்புச் பொதுச் செய்லாளராக பதவியில் உள்ளார்.  

இவர் கர்நாடகா மாநில பாரதிய ஜனதா கட்சியின் அமைப்பு பொதுச் செயலளராக, 2006–2014 முடிய எட்டு ஆண்டுகள் பதவி வகித்தார். பின்னர் 2014-ஆம் ஆண்டில் கட்சியின் தேசிய அமைப்புப் பொதுச்செயலராக பதவியேற்றார்.
# நானோபைரசு


**நானோபைரசு** (*Nannophrys*) என்பது இலங்கையில் மட்டும் காணக்கூடிய தவளை பேரினமாகும். இது பெரிய தவளை குடும்பமான இராணிடேயில் வைக்கப்பட்டது. ஆனால் டி. என். ஏ. வரிசைகளைப் பயன்படுத்தி மேற்கொள்ளப்பட்ட இன உறவு முறை ஆய்வின் முடிவில் இப்போது டைகுரோகுளோசிடே குடும்பத்தில் சேர்க்கப்பட்டுள்ளது. இவை சில நேரங்களில் **மெலிந்தஉடல் தவளைகள்** என்ற பொதுவான பெயரில் அறியப்படுகின்றன.  

## சூழலியல்
*நானோபைரசு* பேரினத்தினைச் சார்ந்த சிற்றினத் தவளைகள் தட்டையான உடலினைக் கொண்டுள்ளன. இவை தெளிவான நீர் ஓடைகளுக்கு அருகே குறுகிய, கிடைமட்ட பாறை பிளவுகளுக்கு இடையில் வாழ்கின்றன.  

## இனங்கள்
இப்பேரினத்தின் கீழ் நான்கு சிற்றினங்கள் உள்ளன. அவை:  

- *நானோபைரசு சிலோனென்சிசு* <small>குந்தர், 1869</small>
- †*நானோபைரசு குந்தேரி* <small>பெளலெஜ்சர், 1882</small> (அழிந்து விட்டது)
- *நானோபைரசு மர்மோராடா* <small>கிர்திசின்கே, 1946</small>
- *நானோபைரசு நாயேகை* <small>பெர்னாண்டோ, விக்கிரமசிங்க மற்றும் ரொட்ரிகோ, 2007</small>
# தாமரத்தோணி


***தாமரத்தோணி*** என்பது கிராஸ்பெல்ட் மணியின் இயக்கத்தில் 1975 ஆம் ஆண்டு வெளிவந்த இந்திய மலையாளத் திரைப்படமாகும். இப்படத்தில் பிரேம் நசீர், ஜெயபாரதி, அடூர் பாசி, பகதூர் ஆகியோர் முக்கிய வேடங்களில் நடித்துள்ளனர். படத்திற்கு ஆர்.கே.சேகர் இசையமைத்துள்ளார்.  

## நடிகர்கள்

## ஒலிப்பதிவு
இசையமைத்தவர் ஆர்.கே.சேகர் மற்றும் பாடல் வரிகளை வயலார் எழுதியுள்ளார்.  
| 1 | "ஐஸ்வர்யதேவதே" | கேபி பிரம்மானந்தன், கஸ்தூரி சங்கர் | வயலார் |  |
| --- | --- | --- | --- | --- |
| 2 | "பஸ்மக்குறி தோட்டு" | பி. மாதுரி | வயலார் |  |
| 3 | "பட்டாம்பூச்சி ஓ பட்டாம்பூச்சி" | கே.ஜே.யேசுதாஸ் | வயலார் |  |
| 4 | "இது சிசிராம்" | வாணி ஜெய்ராம் | வயலார் |  |
| 5 | "ஒண்ணு பெட்டு குஞ்சு" | கோபாலகிருஷ்ணன், கஸ்தூரி சங்கர் | வயலார் |  |
| 6 | "துடிக்குன்றாதது கண்ணோ" | கே.ஜே.யேசுதாஸ் | வயலார் | } |
# ஓம்ப்ரானா



***ஓம்ப்ரானா*** (*Ombrana*) என்பது டைகுரோகுளோசிடே குடும்பத்தில் உள்ள தவளைப் பேரினமாகும். இது ***ஓம்ப்ரானா சிக்கிமென்சிசு*** என்ற ஒற்றை சிற்றினத்தைக் கொண்டுள்ளது. இந்த பேரினத்தின் செல்லுபடியாகும் தன்மை தற்போது நிச்சயமற்றதாக கருதப்படுகிறது.  

*ஒம்ப்ரானா சிக்கிமென்சிசு* மத்திய மற்றும் கிழக்கு நேபாளத்திலும் வடகிழக்கு இந்தியாவின் சில பகுதிகளிலும் (சிக்கிம், மேற்கு வங்காளம் மற்றும் மேகாலயா) காணப்படுகிறது. பூட்டானிலும் சில இடங்களில் இது காணப்படலாம். இந்த தவளைப் பேரினம் கடல் மட்டத்திலிருந்து சுமார் வரை உயரத்தில் பதிவு செய்யப்பட்டுள்ளது.
# பி. முரளிதர ராவ்



**பொல்சனி முரளிதர ராவ்** (**Polsani Muralidhar Rao**) இந்தியாவின் தெலங்காணா மாநில அரசியல்வாதி ஆவார். இவர் 2013 முதல் 2020 முடிய பாரதிய ஜனதா கட்சியின் தேசியப் பொதுச் செயலாளராக பணியாற்றிய்வர். முன்னர் இவர் சுதேசி விழிப்புணர்வு இயக்கத்தின் அமைப்புச் செயலாராக இருந்தார். ஆவார். 2019-ஆம் ஆண்டில் தெலங்காணா மாநில சட்டமன்றத் தேர்தலில் இவர் பாரதிய ஜனதா கட்சியின் வெற்றிக்காக செயலாற்றினார்.
# சிவானந்தமந்திரம் நாராயணன் சதாசிவன்


**சிவானந்தமந்திரம் நாராயணன் சதாசிவன்** (ஆங்கிலம்: Sivanandamandiram Narayanan Sadasivan) என்னும் **எஸ்.என்.சதாசிவன்** (1926-2006) ஒரு இந்திய எழுத்தாளர் ஆவார். சதாசிவன் பொது நிர்வாகம், இந்திய சமூக வரலாறு மற்றும் மேலாண்மை குறித்து பல்வேறு புத்தகங்களை எழுதியுள்ளார். கேரளாவின் திருவனந்தபுரத்தில் உள்ள கேரள பொது நிர்வாகக் கழகத்தின் செயல்பாடுகளை அவர் நிர்வகித்தார்.  

## தொழில்
1964 முதல் 14 ஆண்டுகள், சதாசிவன் இந்தியா முழுவதும் உள்ள பல்வேறு நிறுவனங்களில் இந்திய குடிமைப் பணி (Indian Civil Service) பயிற்சியாளர்களின் ஆசிரியராக இந்திய அரசாங்கத்தில் பணியாற்றினார். 1978 ஆம் ஆண்டு முதல் 1980 ஆம் ஆண்டு வரை திருவனந்தபுரத்தில் உள்ள கேரள பொது நிர்வாகப் பயிலகத்தில் (Kerala Institute Public administration, Thiruvananthapuram) பொது நிர்வாகப் பேராசிரியராக (professor of Public Administration) இருந்தார்   . பின்னர் அவர் புது தில்லியில் உள்ள இந்திய பொது நிர்வாக நிறுவனத்தில் பொது நிர்வாகப் பேராசிரியராகப் பணியாற்றினார், பின்னர் 1988 ஆம் ஆண்டு முதல் 1993 ஆம் ஆண்டு வரை போபாலில் உள்ள நிருவாகக் கழகத்தில் (Academy of Administration) பணியாற்றினார்.  

## வெளியிடப்பட்ட படைப்புகள்

- *இந்தியாவில் கட்சி மற்றும் ஜனநாயகம்*, டாடா மெக்ரா-ஹில்: புது டெல்லி (1977) - 1963 ஆம் ஆண்டு பூனா பல்கலைக்கழகத்தில் சமர்ப்பிக்கப்பட்ட சதாசிவனின் ஆய்வறிக்கையின் திருத்தம்
- *மாவட்ட நிர்வாகம்: ஒரு தேசிய முன்னோக்கு*, இந்திய பொது நிர்வாக நிறுவனம்: புது தில்லி (1988) - தொகுப்பாசிரியர்
- *பொதுக் கொள்கையின் இயக்கவியல்*, இந்தியன் ஜர்னல் ஆஃப் பப்ளிக் அட்மினிஸ்ட்ரேஷன். தொகுதி. 31, எண். 4 (அக். -டிச. 1985))
- *மாவட்ட நிர்வாகம்: ஒரு தேசிய கண்ணோட்டம் : மாவட்ட நிர்வாகம் குறித்த தேசிய கருத்தரங்கு : தேர்ந்தெடுக்கப்பட்ட ஆவணங்கள் மற்றும் சுருக்கங்கள்*, இந்திய பொது நிர்வாக நிறுவனம்: புது தில்லி (1988) - இந்திய பொது நிர்வாக நிறுவனத்துடன் இணைந்து எழுதியது
- *கேரளாவின் நிர்வாகத்தின் அம்சங்கள்*, இந்திய பொது நிர்வாக நிறுவனம்: திருவனந்தபுரம் (1980) - ஆசிரியர் இந்த புத்தகம் இந்திய வரலாற்றை இந்தியாவின் முன்னாள் மத முகமான பௌத்தத்தின் நிலைப்பாட்டில் இருந்து பகுப்பாய்வு செய்கிறது மற்றும் பிராமண நிறுவனங்களால் பரப்பப்பட்ட நம்பிக்கைகள் மற்றும் கட்டுக்கதைகளை உடைக்கிறது. புலையனார்கோட்டை பற்றிய அவரது கருத்துக்கள் *தி இந்துவில்* குறிப்பிடப்பட்டுள்ளன பல்வேறு வரலாற்று அம்சங்கள், அத்தகைய சாதி அமைப்புகள் பற்றிய அவரது கருத்துக்கள் விவாதிக்கப்பட்டு மேற்கோள் காட்டப்பட்டுள்ளன.
- *பொது நிர்வாகத்தில் வழக்கு ஆய்வுகள்*, திருவனந்தபுரம் கேரள பிராந்தியக் கிளை இந்திய பொது நிர்வாக நிறுவனம் (1983) புற்றுநோயால் 2006 ஆம் ஆண்டு இறந்தார்.
# கேசவன் வேலுதாட்



**கேசவன் வேலுதாட்** (பிறப்பு 1951) ஓர் இந்திய வரலாற்றாசிரியரும் மற்றும் இடைக்கால தென்னிந்திய வரலாற்றில் புலமை பெற்ற கேரளாவைச் சேர்ந்த கல்வியாளரும் ஆவார். இவர் ஒரு தேர்ந்த கல்வெட்டு ஆய்வாளரும் ஆவார். சமஸ்கிருதம், தமிழ், கன்னடம், மலையாளம் போன்ற மொழிகளை அறிந்தவர் ஆவார்.  

## கல்வி
வேலுதாட் 1974 ஆம் ஆண்டு, கேரளாவில், தேசிய கிராமப்புற உயர்கல்வி கழகத்தில், (ஆங்கிலம்: National Council for Rural Higher Education), இளங்கலைப் பட்டம் பெற்றார். கள்ளிக்கோட்டை பல்கலைக்கழகத்தில் (ஆங்கிலம்: University of Calicut) முதுகலைப் பட்டம் பெற்றார்.  
## வரலாற்று பேராசிரியர் பணி
வேலுதாட் 1975 ஆம் ஆண்டில், கல்லூரி ஆசிரியராக கேரள அரசுப் பணியில் அமர்ந்தார். 1982 ஆம் ஆண்டில் புதிதாக உருவான மங்களூர் பல்கலைக்கழகத்திற்கு மாறிச் சென்றார். வேலுதாட் 2008 ஆம் ஆண்டில் வரலாற்றுத் துறையின் பேராசிரியராகவும் தலைவராகவும் இருந்து ஓய்வு பெற்றார். தில்லி பல்கலைக்கழகத்தில் வரலாற்றுப் பேராசிரியராகவும் பின்னர் பணியாற்றினார்.  
## வருகைதரு பேராசிரியர்
அவர் எகோல் பிராட்டிக் டெஸ் ஹாட்ஸ் எட்யூட்ஸில் , பாரிஸ் (பிரெஞ்சு: Ecole Pratique des Hautes Etudes) மனித அறிவியல் பேரவை, பாரிஸ், (பிரெஞ்சு: Maison des Sciences de l’Homme, Paris; ஆங்கிலம்: House of Human Sciences, Paris) ஜவஹர்லால் நேரு பல்கலைக்கழகம், புது தில்லி; மகாத்மா காந்தி பல்கலைக்கழகம், கேரளா மற்றும் ஹைதராபாத் பல்கலைக்கழகம், ஹைதராபாத் ஆகிய பல்கலைக்கழகங்களில் வருகை தரும் பேராசிரியராக இருந்தார். இவர் இந்திய வரலாற்று காங்கிரஸின் (ஆங்கிலம்: Indian History of Congress) வாழ்நாள் உறுப்பினர்ஆவார். இவர் இந்தியாவில் உள்ள பல்கலைக்கழகங்கள் மற்றும் கல்லூரிகளை மதிப்பிடுவதில் தேசிய மதிப்பீடு மற்றும் அங்கீகார கவுன்சிலுடன் (NAAC) தொடர்புடையவர் ஆவார்.  

## முக்கிய வெளியீடுகள் (ஆங்கில நூல்கள்)
ஆதாரம்  

- *கேரளாவில் பிரமணர் குடியேற்றங்கள்: வரலாற்று ஆய்வுகள்*, (கோழிக்கோடு, சந்தியா பப்ளிகேஷன்ஸ், 1978; திருத்தப்பட்ட மற்றும் விரிவாக்கப்பட்ட பதிப்பு, காஸ்மோபுக்ஸ், திருச்சூர், 2013)
- *முற்கால, இடைக்கால தென்னிந்தியாவின் அரசியல் அமைப்பு,* (புது டெல்லி, ஓரியண்ட் லாங்மேன், 1993; இரண்டாவது திருத்தப்பட்ட பதிப்பு, புது டெல்லி, ஓரியண்ட் பிளாக்ஸ்வான், 2012)
- *காலந்தோறும் கேரளா,* (திருவனந்தபுரம், மக்கள் தொடர்புத் துறை, கேரள அரசு, 1976) எம்ஜிஎஸ் நாராயணன் மற்றும் பலர்.
- *நவீனத்திற்கு முந்தைய தென்னிந்தியாவில் அரசு மற்றும் சமூகம் (State and Society in Pre-modern South India),* தொகுப்பாசிரியர்., ஆர். சம்பகலட்சுமி மற்றும் டிஆர் வேணுகோபாலன் உடன்.(காஸ்மோ புக்ஸ், திருச்சூர், 2002)
- *தென்னிந்தியாவில் இடைக்காலத்தின் தொடக்கம் (The Early Medieval in South India),* ஆக்ஸ்போர்டு பல்கலைக்கழக அச்சகம், (புது டெல்லி, 2009; முதல் பேப்பர்பேக் பதிப்பு, 2010; ஆறாவது பதிப்பு, 2014)
- பொருத்தமற்ற வரலாறு: எம்.ஜி.எஸ். நாராயணனுக்கான கட்டுரைகள் (*Irreverent History: Essays for MGS Narayanan)*, தொகுப்பாசிரியர்)., டொனால்ட் ஆர். டேவிஸ் உடன், ப்ரைமஸ் புக்ஸ், டெல்லி, 2014.
# பரணிக்காவு புத்தர் சிலை


**பரணிக்காவு புத்தர் சிலை**, கேரளாவின், ஆலப்புழை மாவட்டம், மாவேலிக்கரா தாலுகா, பரணிக்காவு வட்டம், காட்டானம் கிராமத்தில் உள்ள பரணிக்காவு தேவி கோவிலில் உள்ளது.  
## படிமவியல்
புத்தர் தவக்கோலத்தில் பத்மாசனத்தில் அமர்ந்த நிலையில் காணப்படுகிறார். இந்த கருங்கற்சிலை சுமார் மூன்று அடி உயரமுடையது.இந்த புத்தர் சிலையை பாதுகாக்கப்பட்ட நினைவுச்சின்னமாக திருவிதாங்கூர் அரசு 1941 ஆம் ஆண்டு அறிவித்தது.
# திருமிட்டக்கோடு கல்வெட்டு

**திருமிட்டக்கோடு கல்வெட்டு** (*கி.பி.* 1028) என்பது 11 ஆம் நூற்றாண்டின் தொடக்கத்தில் பொறிக்கப்பட்ட சோழர் கால கல்வெட்டு ஆகும் திருமிட்டக்கோடு கோவிலின் கதவுச் சட்டத்தின் ஒற்றை கருங்கல் கட்டையின் மேற்புறத்தில் வட்டெழுத்து எழுத்துகளில் (சில கிரந்த எழுத்துக்கள் கலந்து) பழைய மலையாள மொழிக் கல்வெட்டு பொறிக்கப்பட்டுள்ளது.  
- பேரரசர் முதலாம் இராஜேந்திர சோழனின் அரச கட்டளைகளை நிறைவேற்றி வந்த தொண்டைநாட்டின் மேலூர் கோட்டம் காவனூரைச் சேர்ந்த சேக்கிழான் சக்திஜெயன் என்ற "சோழ முத்தரையன்" திருமிட்டக்கோடு கோவிலுக்கு நாற்பது "பழங்காசு"களுக்குச் சமமான தங்கத்தைப் பரிசாக அளித்ததை இக்கல்வெட்டு பதிவு செய்கிறது.
- கோவிலின் பழைய மலையாளப் பெயரை "திருவிட்ருவக்கோடு" என்று பதிவு குறிப்பிடுகிறது. இது "மூழிக்குளம் ஒப்பந்தம்" என்றும் குறிப்பிடப்பட்டுள்ளது.
# திருச்சம்பரம் கல்வெட்டு

**திரிச்சம்பரம் கல்வெட்டு** என்பது 11 ஆம் நூற்றாண்டு கல்வெட்டு ஆகும் வட கேரளாவின் தளிபறம்பா அருகே அமைந்துள்ள திருச்சம்பரம் கோவிலின் மூலவர் கருவறை அடித்தளத்தில் உள்ள இரண்டு கருங்கல் தொகுதிகளில் (ஒரு பக்கத்தில் எழுதப்பட்ட) வட்டெழுத்து எழுத்துகளில் (சில கிரந்த எழுத்துக்களுடன்) பழைய மலையாளக் கல்வெட்டு பொறிக்கப்பட்டுள்ளது.  

- ஏரநாட்டின் தலைவனான மனவேபால மணவியாடன் "திருச்சம்பரம் கோயிலில்" திருவிளக்கு எரிப்பதற்காக அறக்கொடை வழங்கியதை இக்கல்வெட்டு பதிவு செய்கிறது.
- கபாலி நாராயணன் பட்டவிஜயன் ஆகிய பெயர்களைக் குறிப்பிடுகிறது. நிலம் மற்றும் வாரந்தோறும் திருக்கோவிலில் விளக்கெரிப்பதற்கு எண்ணெய் வழங்குவதற்கான ஏற்பாடுகள் குறித்தும் பதிவு செய்துள்ளது.
- மனவேபால மணவியாடன் என்பது மத்திய கேரளாவில் உள்ள ஏரநாட்டின் தலைவனின் பரம்பரைப் பட்டமாகும்.
# இருமெத்தில் மலோனேட்டு



**இருமெத்தில் மலோனேட்டு** (*Dimethyl malonate*) என்பது C<sub>5</sub>H<sub>8</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பார்பிட்டூரிக் அமிலம் போன்ற கரிமச் சேர்மங்களைத் தயாரிக்க உதவும் பொது வினையாக்கியாக இது பயன்படுகிறது. மலோனிக் அமிலத்தின் ஈரெசுத்தர் வழிப்பெறுதியான இருமெத்தில் மலோனேட்டு மலோனிக் எசுத்தர் தயாரிப்பில் பயன்படுகிறது. இருமெத்தாக்சிமெத்தேனையும் கார்பனோராக்சைடையும் சேர்த்து வினைபுரியச் செய்வதால் இருமெத்தில் மலோனேட்டு உருவாகிறது.  

::<math>\mathrm{H_2C(OCH_3)_2 + 2 \ CO \longrightarrow CH_2(CO_2CH_3)_2}</math>  

இருமெத்தில் மலோனேட்டு வாசனைத் தொழிலில் இயாசுமோனேட்டுகளின் தொகுப்பில் ஒரு மூலப்பொருளாக அதிகமாகப் பயன்படுத்தப்படுகிறது. மெத்தில் ஈரைதரோயாசுமோனேட்டு தயாரிப்பு இதற்கு உதாரணமாகும். வளைய பெண்டனோன், பெண்டனால் இருமெத்தில் மலோனேட்டு ஆகிய மூன்றும் இத்தயாரிப்பில் பயன்படுகின்றன. எடியோன் கிட்டத்தட்ட அனைத்து நல்ல வாசனை திரவியங்களிலும் பயன்படுத்தப்படுகிறது. 2009 ஆம் ஆண்டு வரை, பிர்மெனிச்சு நிறுவனத்தின் அதிக விற்பனையான சேர்மமாக எடியோன் இருந்தது.  

எபெய் செங்சின் நிறுவனம் இருமெத்தில் மலோனேட்டின் கனஅளவு அடிப்படையில் உலகின் மிகப்பெரிய உற்பத்தியாளராகும். மேலும் இந்நிறுவனம் 1940 ஆம் ஆண்டுகளில் உருவாக்கப்பட்ட குளோரோ அசிடிக் அமிலம் / சோடியம் சயனைடு செயல்முறையைப் பயன்படுத்துகிறது.
# அலோபா


**அலோபா** *(Allopa)* என்பது டைகுரோகுளோசிடே<nowiki/> குடும்பத்தில் உள்ள குறைந்த எண்ணிக்கையிலான சிற்றினங்களைக் கொண்ட தவளைப் பேரினமாகும். இவை இந்தியாவில் காஷ்மீர் மாநிலத்திலும் பாக்கித்தானிலும் மட்டுமே காணப்படுகின்றன. இந்த பேரினத்தின் தொகுதிப் பிறப்பு குறித்த மூலக்கூறு ஆய்வுகள் நடைபெறாத காரணத்தினால் இதனுடைய வகைப்பாட்டியல் நிலை நிச்சயமற்றதாக உள்ளது.  

## சிற்றினங்கள்
*அலோபா* பேரினத்தின் கீழ் இரண்டு அங்கீகரிக்கப்பட்ட சிற்றினங்கள் மட்டுமே உள்ளன:  

- *அலோபா பார்மோசென்சிசு* <small>(கான் மற்றும் தஸ்னிம், 1989</small>)
- *அலோபா ஹசரென்சிசு* <small>(துபாயிசு மற்றும் கான், 1979)</small>

*அலோபா பார்மோசென்சிசு* என்பது *அலோபா ஹசரென்சிசுவாக* இருக்கலாம் என்றும் கருதப்படுகிறது.
# சுகன்யா வர்மா



**சுகன்யா வர்மா** (*Sukanya Verma*) இந்தியாவைச் சேர்ந்த ஒரு பத்திரிகையாளர் மற்றும் திரைப்பட விமர்சகர் ஆவார். ரெடிப்.காம் வலைத்தளத்துடன் முதன்மை திரைப்பட விமர்சகராகவும் இருந்துள்ளார். தி இந்து நாளிதழில் சிறிது காலம் எழுத்தாளராக பல பத்திகளை எழுதியுள்ளார். 2018 ஆம் ஆண்டு நிறுவப்பட்ட திரைப்பட விமர்சகர்கள் குழுவில் உறுப்பினராக உள்ளார்.  
## வாழ்க்கைக் குறிப்பு
சுகன்யா வர்மா இந்தியாவின் மும்பை நகரத்தில் பிறந்தார். மும்பை புனித சேவியர் கல்லூரியில் பட்டம் பெற்றார்.  

பதினேழு ஆண்டுகளாக ஒரு மூத்த திரைப்பட விமர்சகர், இசை விமர்சகர், கட்டுரையாளர், எழுத்தாளர் மற்றும் வினாடி வினா தொகுப்பாளராக ரெடிப்.காம் இணையதளத்திலும் இதன் சகோதர வெளியீடான வெளிநாட்டில் இந்தியாவிலும் பணியாற்றுகிறார்.  

2014 ஆம் ஆண்டில் நடைபெற்ற 5 ஆவது இயாக்ரன் திரைப்பட விழாவில் சுகன்யா வர்மாவுக்கு சிறந்த விமர்சகர் விருது வழங்கப்பட்டது.
# 2022 உக்ரைன் மீதான உருசிய படையெடுப்பில் பாலியல் வன்முறை

**2022 உக்ரைன் மீதான உருசிய படையெடுப்பில் பாலியல் வன்முறை** (*Sexual violence in the 2022 Russian invasion of Ukraine*) பெரும்பாலும் உருசிய ஆயுதப் படையினரால் நிகழ்த்தப்பட்டது. ஐக்கிய இராச்சிய அரசாங்கங்கள் அகதிகளுக்கான வீட்டுத் திட்டத்தைத் தொடங்குவதற்கு முன், ஒரு பெண் தன்னுடன் தங்குவதற்கு முயற்சித்த ஒரு ஆண் மற்றும் பாலுறவுக்கு அனுமதித்தால் இலவச தங்குமிடம், உணவு, செலவுகள் மற்றும் மாதாந்திர கொடுப்பனவு ஆகியவற்றை உறுதியளித்ததாகப் புகாரளித்தார். தனது தாயுடன் பயணிப்பதாக அவருக்குத் தெரிவித்த பின்னரே அந்த மனிதனைத் தடுக்க முடிந்தது என்று கூறினார்.  

## உரிமை கோருதல்

மார்ச்சு மாதத்தின் பிற்பகுதியில் கீவ் பிராந்தியம் விடுவிக்கப்பட்டது. கூட்டுப் பலாத்காரம், துப்பாக்கி முனையில் பாலியல் தாக்குதல்கள் மற்றும் குழந்தைகள் முன்னிலையில் கற்பழிப்பு பற்றிய அறிக்கைகளைத் தொடர்ந்து, உக்ரைனியப் பெண்கள் கற்பழிப்பு அச்சுறுத்தலை போர் ஆயுதமாக எதிர்கொள்வதாக தி கார்டியன் பத்திரிகை சுட்டிக்காட்டியது. மனித உரிமைகளுக்கான உக்ரைனில் உள்ள டெனிசோவா, பாலியல் வன்முறையை படைகள் போர் ஆயுதமாகப் பயன்படுத்துவதாகவும் "ஊகிக்கிறார்  

}}
# ஒத்தநிலை உருமாற்றம்

**S**. இந்த வடிவங்களின் ஒத்த புள்ளிகளில் அமையும் கோணங்கள் சமவளவும் ஒரே திசைப்போக்குடையவையாகவும் இருக்கும். (எ.கா): கோணங்கள் ABC, A'B'C' இரண்டும் கடிகாரதிசையில் சமவளவுடன் உள்ளன.]]  

கணிதத்தில் **ஒத்தநிலை** அல்லது **ஒத்தநிலை உருமாற்றம்** (*homothety*, *homothecy*, *Homothetic transformation*) என்பது, கேண்முறை வெளியில் ஒரு உருமாற்றமாகும். *உருமாற்ற மையம்* என அழைக்கப்படும் ஒரு புள்ளி (*S*), *உருமாற்ற விகிதம்* என அழைக்கப்படும் ஒரு சுழியமற்ற எண் (*λ*) ஆகிய இரு காரணிகளால் ஒத்தநிலை உருமாற்றம் தீர்மானிக்கப்படுகிறது.  

ஒத்தநிலை உருமாற்றம்:  
:<math> M \mapsto S + \lambda \overrightarrow{SM}, </math>  

அதாவது ஒத்தநிலை உருமாற்றம், புள்ளி *S* ஐ நிலையாகக் கொண்டு, ஒவ்வொரு புள்ளி *M* உம் புள்ளி *N* ஆக உருமாற்றுகிறது. மேலும் *SM* கோட்டிலேயே *SN* அமையும்; ஆனால் அளவில் *λ* காரணியவுளவுக்கு மாற்றப்படும்.  

யூக்ளீடிய வடிவவியலில் ஒத்தநிலை உருமாற்றம் என்பது, ஒரு புள்ளியை நிலையாகக் கொண்டு, மேலும் எல்லாத் திசையன்களின் திசைகளையும் எனும்போது அதேதிசையிலும், எனும்போது எதிராகவும் மாற்றும் ஒரு உருமாற்றமாக அமையும். கேண்முறை வெளியிலும் யூக்ளீடிய வெளியிலும் பெயர்ச்சி உட்பட்ட எல்லா ஒத்தநிலை உருமாற்றங்களும் ஒரு குலமாக அமையும். இந்த உருமாற்றங்களில் ஒவ்வொரு கோட்டின் எதிருருக்கள் அந்தந்தக் கோடுகளுக்கு இணையான மற்றொரு கோடாக இருக்கும்.  

வீழ்ப்பு வடிவவியலில் ஒரு ஒத்தநிலை உருமாற்றமானது, வடிவொப்புமை உருமாற்றமாக அமையும். இந்த உருமாற்றத்தால் முடிவிலியில் அமையும் கோடு புள்ளிவாரி மாற்றமில்லாததாக இருக்கும்.  

யூக்ளீடிய வடிவவியலில் ஒரு ஒத்தநிலை உருமாற்றத்தின் விகிதம் *λ* எனில், இந்த உருமாற்றத்தால் புள்ளிகளுக்கு இடையேயுள்ள தொலைவுகள் |*λ*| மடங்காகவும், பரப்பளவுகள் *λ*<sup>2</sup> மடங்காகவும் மாறும். |*λ*| ஆனது *உருப்பெருக்க விகிதம், பெருக்கக் காரணி, அளவீட்டுக் காரணி அல்லது வடிவொப்புமை காரணி* (*ratio of magnification*, *dilation factor*, *scale factor*, *similitude ratio*) என அழைக்கப்படும். |*λ*| இன் மதிப்பு &nbsp;1 ஐ விட அதிகமாக இருக்கும்போது உருமாற்றமானது *உருப்பெருக்கம்* என அழைக்கப்படும். புள்ளி *S* *ஒத்தநிலை மையம்* அல்லது வடிவொப்புமை மையம் எனப்படும்.  

## ஒத்தநிலை உருமாற்றமும் சீரான அளவுமாற்றமும்
ஒத்தநிலை மையம் *S* ஆனது திசையன் வெளியின் (*S* ≡ *O*) ஆதிப்புள்ளியுடன் (*O*) ஒன்றாகுமானால், *λ* விகிதம்கொண்ட ஒவ்வொரு ஒத்தநிலை உருமாற்றமும் அதே அளவீட்டுக் காரணி கொண்ட ஒரு சீரான அளவுமாற்றத்திற்குச் சமானமானதாக இருக்கும். இந்த அளவுமாற்றத்தின் விளைவு:  

:<math> \overrightarrow{OM} \mapsto \lambda \overrightarrow{OM}. </math>  

*S* ≡ *O* ஆக இருக்கும் இந்த சிறப்புவகை ஒத்தநிலை மாற்றம், ஒரு நேரியல் உருமாற்றமாக அமையும். மேலும் இந்த உருமாற்றம் புள்ளிகளின் ஒரு கோடமைவுத் தன்மையைக் காப்பதுடன் திசையன் கூட்டல் மற்றும் திசையிலியால் பெருக்கல் செயல்களையும் காக்கிறது.  

(*a*, *b*) மையமும் *λ* விகிதமும் கொண்ட ஒரு ஒத்தநிலைஉருமாற்றத்தால் (*x*, *y*) புள்ளியின் எதிருரு:  

: (*a* + *λ*(*x* − *a*), *b* + *λ*(*y* − *b*)).
# பாபு பரமானந்து

**பாபு பரமானந்து** (*Babu Parmanand*) இந்தியாவைச் சேர்ந்த ஓர் அரசியல்வாதியாவார். 1999 ஆம் ஆண்டு சூன் மாதம் 19 முதல் 2004 ஆம் ஆண்டு சூலை மாதம் 2 ஆம் தேதி வரை இவார் அரியானா மாநிலத்தின் ஆளுநராகவும் இருந்தார். சம்மு மற்றும் காசுமீர் மாநிலத்தின் இன்றைய சம்பா மாவட்டத்தில் உள்ள சரோர் கிராமத்தில் 1932 ஆம் ஆண்டு ஆகத்து மாதம் 10 ஆம் தேதியன்று பிறந்தார். 1962 ஆம் ஆண்டில், இராம்கர் தொகுதியிலிருந்து சம்மு காசுமீர் சட்டமன்றத்திற்கு முதல் முறையாக தேர்ந்தெடுக்கப்பட்டார். 1980 ஆம் ஆண்டு சம்மு மற்றும் காசுமீர் சட்டப் பேரவையின் சபாநாயகராகவும் இருந்தார். இவருக்கு எய்ம்சு மருத்துவமனையில் மருத்துவராக பணிபுரியும் இராசேந்திர பிரசாத் என்ற மகன் உள்ளார்.  
2008 ஆம் ஆண்டு ஏப்ரல் மாதம் 24 ஆம் தேதியன்று தனது 76 ஆவது வயதில் பாபு பரமானந்து காலமானார்.
# வார்ப்புரு:Infobox electronic payment

} }}  
| | title=} | size=}}} | alt=}}} }}  
}}  
| captionstyle = font-size:95%;padding:0.35em 0.35em 0.25em;line-height:1.25em;  
| caption = }}  

| image2 = | sizedefault=300x0px | maxsize=300x0px | alt=}} | title=} }}  
| caption2 =  

| label1 = உள்ளூர் பெயர்  
| data1 = }  

| label2 = நீண்ட பெயர்  
| data2 = }  

| label3 = சுருக்கப் பெயர்  
| data3 = }  

| label4 = வேறு பெயர்(கள்)  
| data4 =  

| label5 = அமைவிடம்  
| data5 = }  

| label6 = தொடங்கப்பட்டது  
| data6 = }  

| label7 = நிறுத்தப்பட்டது  
| data7 = }  

| label8 = முன்னையது  
| data8 = }  

| label9 = பின்னையது  
| data9 = }  

| label10 = தொழினுட்பம்  
| data10 =  

| label11 = தலைமுறை  
| data11 = }  

| label12 = இயக்குபவர்  
| data12 = }  

| label13 = முகாமையாளர்  
| data13 = }  

| label14 = நாணயம்  
| data14 = }  

| label15 = சேமிக்கப்பட்ட மதிப்பு  
| data15 = }  

| label16 = கடன் காலாவதி  
| data16 = }  

| label17 = Auto recharge  
| data17 = }  

| label18 = வரம்பற்ற பயன்பாடு  
| data18 = }  

| label19 = செல்லுபடி  
| data19 =  

| label20 = சில்லறை விற்பனை  
| data20 =  

| label21 = மாறுபாடுகள்  
| data21 =  

| label22 = இணையதளம்  
| data22 = }  
}}<noinclude>  
</noinclude>
# பாரதிய ஜனதா மகிளா மோர்ச்சா


யுடன் பாரதிய ஜனதா கட்சியின் மகளிர் அணியினர், 2015]]  

**பாரதிய ஜனதா மகளிர் முன்னணி** (**BJP Mahila Morcha**, or **Mahila Morcha**) என்பது பாரதிய ஜனதா கட்சியின் மகளிர் அணி ஆகும். தற்போது இதன் தேசியத் தலைவராக வானதி சீனிவாசன் உள்ளார்.மகளிர் அணி 1980-ஆம் ஆண்டில் குமாரி கித்வாய் என்பவரால் நிறுவப்பட்டது.  
## பாரதிய ஜனதா கட்சியின் பிற அணிகள்

- பாரதிய இளைஞர் அணி
- பாரதிய மாணவர் அணி
- பாரதிய தொழிலாளர் அணி
- பாரதிய விவசாயிகள் அணி
- சிறுபான்மையினர் அணி
# பாரதிய ஜனதா சிறுபான்மையினர் மோர்ச்சா

**பாரதிய ஜனதா சிறுபான்மையினர் மோர்ச்சா** (BJP Minority Morcha) என்பது பாரதிய ஜனதா கட்சியின் சிறுபான்மையின மக்களின் அணி ஆகும். இதன் தேசியத் தலைவர் *ஜமால் சித்திக்* ஆவார். சிறுபான்மையினர் அணியில் இசுலாமியர், கிறித்தவர்கள், சீக்கியர்கள் பார்சி மக்கள், சமணர்கள் மற்றும் பௌத்தர்கள் உறுப்பினர்களாக உள்ளனர்.  

## கருத்தியல்
பாரதிய ஜனதா சிறுபான்மை மோர்ச்சா, பாரதிய ஜனதா கட்சியின் அனைத்து அடிப்படை சித்தாந்தங்களையும் ஏற்றுக்கொள்கிறது. பண்டைய இந்திய கலாச்சாரம் மற்றும் மதிப்புகளிலிருந்து உத்வேகம் பெறும் ஒரு நவீன, முற்போக்கான மற்றும் அறிவொளி தேசமாக இந்தியாவை மாற்றுவதை நோக்கமாகக் கொண்டு, ஒருங்கிணைந்த மனிதநேயம் என்ற கருத்து அதன் சித்தாந்தத்தில் ஒரு சிறப்பு இடத்தைப் பெற்றுள்ளது. இது பாரதிய ஜனதா கட்சியின் சிறுபான்மை பிரிவாக இருப்பதால், அது முக்கியமாக இந்திய சிறுபான்மையினர் தொடர்பான பிரச்சினையில் கவனம் செலுத்துகிறது. நவம்பர் 2011 இல், பாரதிய ஜனதா கட்சியின் சிறுபான்மை மோர்ச்சா ஒரே மாதிரியான பொது சிவில் சட்டம் கோரிக்கையை கைவிடுமாறு கட்சித் தலைமைக்கு பரிந்துரைத்தது. அக்டோபர் 2015 இல், பாரதிய ஜனதா சிறுபான்மை மோர்ச்சா, மத்திய சட்ட அமைச்சர் சதானந்த கவுடாவின், சீரான குடிமைச் சட்டம் காலத்தின் தேவை என்று கூறியதை, சிறுபான்மையினர் மோர்ச்சா ஏற்றது. சூலை 2012 இல், புது தில்லியில் "நல்லாட்சி மூலம் சிறுபான்மையினர் நலன்" என்ற தலைப்பில் ஒரு நாள் பயிலரங்கம் நடைபெற்றது. இதில் பாரதிய ஜனதா கட்சி ஆளும் மாநிலங்களின் சிறுபான்மையின தலைவர்கள் கலந்து கொண்டனர்.  
## பாரதிய ஜனதா கட்சியின் பிற அணிகள்
- மாணவர் அணி
- இளைஞர் அணி
- மகளிர் அணி
- தொழிலாளர் அணி
- விவசாயிகள் அணி
# மூன்றாம் கோவிந்தராசன்


**மூன்றாம் கோவிந்தராசன்** (*Govindaraja* III) (ஆட்சி 1012-1026 பொ), சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். இவர், வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.  

## ஆட்சி
மூன்றாம் கோவிந்தராசன், கந்து என்றும் அழைக்கப்படுகிறார். இவரது சகோதரர் இரண்டாம் துர்லபராஜாவிற்குப் பிறகு பதவியேற்றார். *பிருத்விராஜா விஜயத்தின்* கூற்றுப்படி, இவரது தலைப்பு *வைரி-கரட்டா* ("எதிரிகளை அழிப்பவர்") என்பதாகும்.  

## மக்மூத்தின் படையெடுப்பு
இவரது ஆட்சியின் போது கசினியின் முஸ்லிம் ஆட்சியாளர் மகுமூது சகமான இராச்சியத்தின் மீது படையெடுத்தார் என்று பல ஆதாரங்கள் தெரிவிக்கின்றன. கோவிந்தராசன் மக்மூத்தை தோற்கடித்ததாக 'பிரபந்த கோசம்' கூறுகிறது. இந்தக் கூற்று சந்தேகத்திற்கிடமானதாக உள்ளது. ஏனெனில் இந்த வெற்றி வரலாற்று ரீதியாக மிகவும் நம்பகமானதாக இருக்கும் 'பிருத்விராஜா-விஜயம்' போன்ற முந்தைய நூல்களில் குறிப்பிடப்படவில்லை.  

தன்னுடன் ஒரு பகுதியாக இருந்த இந்துக் கூட்டமைப்புடன் மோதலை தவிர்க்க மக்மூத் தேர்வு செய்திருக்கலாம். 16 ஆம் நூற்றாண்டின் முஸ்லிம் வரலாற்றாசிரியர் பெரிஷ்தாவின் கூற்றுப்படி, மக்மூத் 1024 திசம்பரில் முல்தானை அடைந்தார். அங்கிருந்து, அவர் சகமான பிரதேசத்தின் ஒரு பகுதியாக இருந்த அஜ்மீருக்கு அணிவகுத்துச் சென்றார். அவர் அங்கு சென்றடைவதற்குள் நகரவாசிகள் அதை கைவிட்டுவிட்டு வெளியேறினர். மக்மூத் ஆரம்பத்தில் நகரத்தை அகற்ற விரும்பினார். ஆனால் கோட்டையை முற்றுகையிடுவது தனது நேரத்தை வீணடிக்கும் என்பதை உணர்ந்து திட்டத்தை கைவிட்டார். பின்னர் அவர் குசராத்திற்கு புறப்பட்டு சென்றார். குசராத்தைக் கைப்பற்றிய பிறகு, அவர் சிந்து வழியாக முல்தானுக்கு அணிவகுத்துச் சென்றார். ஏனெனில் இந்து ஆட்சியாளர்களின் கூட்டமைப்பு அவரை எதிர்கொள்ள ஒரு இராணுவத்தை ஏற்பாடு செய்திருந்தது.  

மூன்றாம் கோவிந்தராசவுக்குப் பிறகு இவரது மகன் இரண்டாம் வாக்பதிராஜா ஆட்சிக்கு வந்தார்.
# இரண்டாம் வாக்பதிராஜா


**இரண்டாம் வாக்பதிராஜா** (*Vakpatiraja* II)(ஆட்சி 1026-1040 பொ.ச.) ஷகாம்பரி சாஹமானா வம்சத்தைச் சேர்ந்த ஒரு இந்திய மன்னராவார். இவர் வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.  

வாக்பதி தனது தந்தை மூன்றாம் கோவிந்தராசனுக்குப் பிறகு சகமான மன்னரானார். *பிரபந்த-கோசம்* இவரை "வல்லபன்" என்று அழைக்கிறது.  

*பிருத்விராஜ விஜயத்தின்* கூற்றுப்படி, வாக்பதி அகாதாவின் ஆட்சியாளரான அம்பாபிரசாதாவை தோற்கடித்து கொன்றார் (நவீன அகர் என அடையாளம் காணப்பட்டது). வரலாற்றாசிரியர் ஆர்.பி. சிங், அம்பாபிரசாதாவை குகில ஆட்சியாளர் அமரபிரசாதாவுடன் அடையாளப்படுத்துகிறார்.  

*சுர்ஜனா-சரிதம்*, *ஹம்மிர-காவியம்* மற்றும் *பிரபந்த-கோசம்* போன்ற பிற்கால நூல்கள் வாக்பதி, மால்வாவின் பரமார மன்னன் போஜனை தோற்கடித்ததாகக் கூறுகின்றன. இந்த ஆதாரங்கள் மோதல் எனக் கூறப்படும் சில கற்பனையான விவரங்களையும் வழங்குகின்றன. இருப்பினும், இந்த கூற்று நம்பகமானதாக இல்லை.  

வாக்பதிக்குப் பிறகு இவரது மகன் வீர்யராமன், போஜனால் கொல்லப்பட்டான். அதைத் தொடர்ந்து, சாமுண்டராசன் சகமான சிம்மாசனத்தில் ஏறினார். வரலாற்றாசிரியர் ஆர்.பி.சிங்கின் கூற்றுப்படி, வீரராமனும் சாமுண்டராசனும் வாக்பதியின் மகன்கள் ஆவர். இருப்பினும், வரலாற்றாசிரியர் தசரத சர்மா, மூவரையும் மூன்றாம் கோவிந்தராசனின் மகன்களாகக் கருதுகிறார்.
# மனோஜ் முகுந்த் நரவானே



**ஜெனரல் மனோஜ் முகுந்த் நரவானே** (**Manoj Mukund Naravane**) (பிறப்பு: 22 ஏப்ரல் 1960) 27வது இந்தியத் தரைப்படைத் தலைவர் ஆவார். மேலும் இவர் தற்காலிகமாக 15 டிசம்பர் 2021 முதல் முப்படைகளின் தலைமைப் படைத்தலைவராகவும் உள்ளார். நரவானே சீக்கிய லைட் படையணியின் 7வது பட்டாலியனில் சூன் 1980இல் அதிகாரியாக பணியில் சேர்ந்தார். இவர் பிபின் இராவத் ஓய்வுக்கு பிறகு 31 டிசம்பர் 2019 அன்று இந்தியத் தரைப்படைத் தலைவராக பதவியேற்றார். இவர் முன்னர் கிழக்கு மண்டல கட்டளை அதிகாரி, இராணுவப் பயிற்சி கட்டளை அதிகாரி, 2வது கூர்க்கா படையணி, அசாம் ரைபிள்ஸ், 106வது தரைப்படை அணி மற்றும் இராஷ்டிரிய ரைபிள்ஸ் படையணிகளில் கட்டளை அதிகாரியாக பணியாற்றியுள்ளார். இவர் 30 ஏப்ரல் 2022 அன்று பணி ஓய்வு பெற்றார்.  

## பெற்ற பதக்கங்கள்
1. பரம் விசிட்ட சேவா பதக்கம்
1. அதி விசிட்ட சேவா பதக்கம்
1. விசிட்ட சேவா பதக்கம்
1. சேனா பதக்கம்

## குடும்பம்
இவர் புனே நகரத்தில் பிறந்தவர். இவரது தந்தை முகுந்த் நரவானே இந்திய வான்படையில் விங் காமாண்டராக பணியாற்றியவர். இவரது தாய் சுதா அகில இந்திய வானொலி நிலையத்தில் பணியாற்றியவர் ஆவார். இவருக்கு வீணா எனும் மனைவியும், இரண்டு மகள்களும் உள்ளனர்.
# கிரேசு ஆலோக்கு



**கிரேசு டேபர் ஆலோக்கு** (*Grace Taber Hallock*) அமெரிக்காவைச் சேர்ந்த ஒரு சிறுவர் இலக்கிய எழுத்தாளர் ஆவார். 1893 ஆம் ஆண்டு ஏப்ரல் மாதம் 10 ஆம் தேதி ராபின் டபிள்யூ. ஆலோக்கு மற்றும் இசபெல் டேபர் ஆலோக்கு தம்பதியருக்கு மகனாக ஒரு பண்ணையில் பிறந்தார். வாழ்நாள் முழுவதும் அங்கேயே வாழ்ந்தார். 1914 ஆம் ஆண்டு மவுண்ட் ஓலியோக்கு கல்லூரியில் பட்டம் பெற்றார். பின்னர் நியூயார்க்கின் உல்சுடர் மாகாணத்தின் வாக்குரிமை அமைப்பை ஒழுங்கமைக்க உதவினார்.  

20 ஆம் நூற்றாண்டின் ஆரம்பம் முதல் நடுப்பகுதி வரை ஆலோக்கு எழுதிக் கொண்டிருந்தார். ஆலோக்கின் பல புத்தகங்கள் உடல்நலம் மற்றும் அறிவியல் சிக்கல்களை விளக்கியது. புளோரன்சு நைட்டிங்கேல் மற்றும் தொழில்முறை செவிலியம், மேரி கியூரி என்பவை சில உதாரணங்களாகும். இவ்விரண்டு நூல்களும் எல்த்து ஈரோசு என்ற தொடரின் ஒரு பகுதியாக மெட்ரோபொலிட்டன் ஆயுள் காப்பீட்டு நிறுவனத்தால் வெளியிடப்பட்டன.  

1928 ஆம் ஆண்டு வெளியிடப்பட்ட தி பாய் ஊ வாசு என்ற சிறுவர் நூலுக்காக கிரேசு டேபர் ஆலோக்கு 1929 ஆம் ஆண்டு நியூபெரி விருது வழங்கப்பட்டது.  

கிரேசு ஆலோக்கு 1967 ஆம் ஆண்டு காலமானார்.
# தொட்டு செல்


**தொட்டு செல்**; *(தச் அண்ட் கோ)* (ஆங்கிலம்: *Touch 'n Go*; மலாய் மொழி: *Touch 'n Go*; சீனம்: 一觸即通) என்பது மலேசிய விரைவு சாலை; நெடுஞ்சாலை *(Malaysian Expressway System)* அமைப்பின் நடத்துனர்களால் பயன்படுத்தப்படும் ஒரு மின்னணுக் கட்டண *(Electronic Payment System (EPS)* முறைமையாகும்.  

அந்த மின்னணுக் கட்டண முறைமையில் நெகிழியால் தயாரிக்கப்பட்ட கடன் அட்டை *(Credit Card)* அளவிலான ஒரு நுண்ணறி அட்டையில் *(Smart Card)*; நுண்சில்லுகள் *(Microchips)* பொதிக்கப்பட்டு செயல்படுத்தப் படுகின்றன.  

அந்த நுண்ணறி அட்டையில், பிலிப்ஸ் *(Philips)* நிறுவனத்தினர் தயாரிக்கும் மிபாரே கிலாசிக் *(MIFARE Classic)* நுண்சில்லுகள் பயன்படுத்தப் படுகின்றன. இந்த அட்டையை எண்ணிம நாணயச் சூட்டிகை அட்டை என்றும் சொல்லலாம்.  

## பொது

சுங்கச் சாவடிகளில் வாகனங்களின் வரிசை நெரிசலைக் குறைக்கும் நோக்கத்தில், இந்தத் ’தொட்டு செல்’ *(Touch 'n Go)* அமைப்பு முறைமை வடிவமைக்கப்பட்டது. ஒரு மணி நேரத்தில் 800 வாகனங்களைக் கண்காணிக்கும் வகையிலான தொழில்நுட்பத்தைக் கொண்டது.  

அத்துடன், நுண்ணறி அட்டையில் *திறன் ஒட்டு* *(SmartTAG)* இணைக்கப்பட்டு இருக்குமானால், இந்தத் ’தொட்டு செல்’ அமைப்பு முறைமை, ஒரு மணி நேரத்தில் 1200 வாகனங்கள் வரை கண்காணிக்க இயலும்.  

இப்போது உள்ள இந்தப் புதிய நவீன முறைமை, 3 வினாடிக்குள் ஒரு வாகனத்தைக் கண்காணித்து, வெட்ட வேண்டிய கட்டணத்தை நுண்ணறி அட்டையில் இருந்து வெட்டிக் கொண்டு, அந்த வாகனத்தை அனுப்பி விடுகிறது. சுங்கச் சாவடியில் வாகனங்கள் நிற்க வேண்டிய அவசியமே இல்லை. ஒரு வாகனம் வந்த வேகத்திலேயே நிற்காமலேயே போய் விடலாம்.  

## வரலாறு

1997-ஆம் ஆண்டில், தெராஸ் டெக்னோலஜி நிறுவனத்தால் *(Teras Teknologi Sdn Bhd)* தொட்டு செல் (தச் அண்ட் கோ) அமைப்பு மலேசியாவில் உருவாக்கப்பட்டது.  

ஆனாலும் ரங்காயான் சேகார் *(Rangkaian Segar Sdn Bhd)* எனும் நிறுவனம் அதைச் சொந்தமாக்கிக் கொண்டது. அந்த ரங்காயான் சேகார் நிறுவனம் தான் இப்போது தச் அண்ட் கோ என்று அழைக்கப் படுகிறது.  

1997 மார்ச் 18-ஆம் தேதி, முதல் ’டச் என் கோ’ அமைப்பு, கோலாலம்பூர், பகாங் சாலை சுங்கச் சாவடியில் நிறுவப்பட்டு பயன்படுத்தப்பட்டது. பின்னர் கோலாலம்பூர், செராஸ் சாலை சுங்கச் சாவடியில் அமல்படுத்தப்பட்டது.  

அடுத்து 1997 ஏப்ரல் 15-ஆம் தேதி, &nbsp;கிழக்கு–மேற்கு இணைப்பு விரைவுச்சாலை (*East–West Link Expressway*)சுங்கச் சாவடியில் அமல்படுத்தப்பட்டது.  

1998 நவம்பர் 15-ஆம் தேதி &nbsp;&nbsp;வடக்கு-தெற்கு விரைவுசாலையின் 848 கி.மீ. முழுமைக்கும் ’டச் 'என் கோ’ கட்டண முறை செயல்படுத்தப்பட்டது.
# இருமப் பல்கோணம்

வடிவவியலில், பல்கோணங்கள், இருமங்கள் என்ற பெயரில் சோடி சோடிகளாகத் தொடர்புபடுத்தப்படுகின்றன. ஒரு இரும சோடி பல்கோணங்களில் ஒன்றன் உச்சிகள் மற்றதன் விளிம்புகளுக்கு ஒத்ததாக அமைந்திருக்கும்.  

## பண்புகள்
யில் அதன் செவ்வக உச்சி வடிவப் பல்கோணத்தின் இருமமாக ஒரு சாய்சதுர முகப் பல்கோணம் அமைகிறது.]]  

ஒழுங்கு பல்கோணிகள் ஒவ்வொன்றும் தனக்குத்தானே இருமமாக இருக்கும். அதாவது அவை தன்-இருமப் பல்கோணங்களாகும்.  

ஒரு சமகோணப் பல்கோணத்தின் (உச்சி-கடப்பு) இருமம் ஒரு சமபக்கப் பல்கோணம் (விளிம்பு-கடப்பு) ஆகும். எடுத்துக்காட்டாக, செவ்வகமும் (சமகோணப் பல்கோணம்) சாய்சதுரமும் இருமங்கள்.  

வட்டப் பல்கோணத்தில் அதன் அதிநீளமான பக்கங்கள், இருமப் பல்கோணத்தின் (தொடு பல்கோணம்) பெரிய வெளிக்கோணங்களுக்கு ஒத்தவையாகவும், சிறிய பக்கங்கள் சிறிய கோணங்களுக்கு ஒத்தவையாகவும் இருக்கும். மேலும் சர்வசம பக்கங்கள் இருமத்தின் சர்வசம பக்கங்களுக்கு ஒத்தவையாகவும் இருக்கும். எடுத்துக்காட்டாக, அதி குறுங்கோண இருசமபக்க முக்கோணத்தின் இருமம் ஒரு விரிகோண இருசமபக்க முக்கோணமாகும்.  

ஒரு இருமப் பன்முகியின் ஒவ்வொரு முகப் பல்கோணமும், அந்தந்த முகத்துடன் ஒத்த உச்சி வடிவப் பல்கோணத்தின் இருமமாக இருக்கும் (படம்).  

## நாற்கரங்களில் இருமை
பல்கோணங்களில் பக்கம்-கோணம் இருமைத்தன்மைக்கு எடுத்துக்காட்டாக வட்ட நாற்கரங்கள் மற்றும் தொடு நாற்கரங்களின் பண்புகளைக் கொண்டு ஒப்பிட்டுப் பார்க்கலாம்.  

| வட்ட நாற்கரம் | தொடுகோட்டு நாற்கரம் |  |
| --- | --- | --- |
| align=சுற்று வட்டம் | align=உள் வட்டம் |  |
| சுற்றுவட்ட மையத்தில் சந்திக்கும். | align=கோண இருசமவெட்டிகள் உள்வட்ட மையத்தில் சந்திக்கும் |  |
| align=இரு சோடி எதிர்கோணங்களின் கூட்டுத்தொகைகள் சமம் | align=இரு சோடி எதிரெதிர் பக்கங்களின் நீளங்களின் கூட்டுத்தொகைகள் சமம். | } |

இருசமபக்க சரிவகம், பட்டம் இரண்டையும் ஒப்பிடும்போது இருமைத்தன்மை மேலும் தெளிவாகும்.  

| இருசமபக்க சரிவகம் | பட்டம் |  |
| --- | --- | --- |
| align=சமமான இருசோடி அடுத்துள்ள கோணங்கள் | align=சமமான இருசோடு அடுத்துள்ள பக்கங்கள் |  |
| align=சமமான ஒருசோடி எதிர் பக்கங்கள் | align=சமமான ஒருசோடி எதிர் கோணங்கள் |  |
| align=ஒருசோடி எதிர் பக்கங்கள் வழியாகச் செல்லும் சமச்சீர் அச்சு | align=ஒருசோடி எதிர்கோணங்கள் வழியாகச் செல்லும் சமச்சீர் அச்சு |  |
| align=சுற்று வட்டம் | align=உள்வட்டம் | } |